**Poezie mică pentru Degeţel**

*Constanţa Buzea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am un deget Mic la mână,

Care mic o să rămână,

Chiar şi când eu voi fi mare

Parcă nu i-aş da mâncare.

Degeţelul meu cel Mic,

Dacă vreau, pot să-l ridic.

Dacă vrea draga bunică,

Îl vedem pe Iepurică.

Umbra lor pe un perete

Dacă-o mişti pe îndelete,

Vezi tot felul de minuni,

Căprioare şi păuni,

Iepuri, păsări care cântă

Şi doi ursuleţi la trântă.

Ţi-a plăcut, Degeţel?

– Da, da, sigur că

Mi-a plăcut, Dar mai dă

Încă-o dată, pe perete,

Filmul ăsta, pe-ndelete!